# Euroopan unionin C 130A/23.

| | ISSN 1977-1053 |
| --- | --- |
| Euroopan unionin
  virallinen lehti | C 130A |
| | |
| Suomenkielinen laitos | Tiedonantoja ja ilmoituksia | 65. vuosikerta23. maaliskuu 2022 |

ISSN 1977-1053

Euroopan unionin

virallinen lehti

C 130A

Suomenkielinen laitos

Tiedonantoja ja ilmoituksia

65. vuosikerta23. maaliskuu 2022

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Unionin tuomioistuin |
| 2022/C 130 A/01 | Ilmoitus avoimesta virasta | 1 |

Sisältö

Sivu

V   Ilmoitukset

HALLINNOLLISET MENETTELYT

Unionin tuomioistuin

2022/C 130 A/01

Ilmoitus avoimesta virasta

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Unionin tuomioistuin

| 23.3.2022 | FI | Euroopan unionin virallinen lehti | CA 130/1 |
| --- | --- | --- | --- |

23.3.2022

FI

Euroopan unionin virallinen lehti

CA 130/1

---

ILMOITUS AVOIMESTA VIRASTA

(2022/C 130 A/01)

Euroopan unionin tuomioistuimen hallinnon pääosastolla tulee avoimeksi kiinteistö- ja turvallisuusosaston johtajan virka (palkkaluokka AD 14 tai AD 15). Tehtävä täytetään Euroopan unionin virkamiehiin sovellettavien henkilöstösääntöjen 29 artiklan 2 kohdassa mainitun menettelyn mukaisesti.

I   TOIMENKUVA

Viran haltija toimii hallinnon pääosaston pääjohtajan alaisuudessa, ja hänen tehtävänään on kiinteistö- ja turvallisuusosaston johtaminen, mukaan lukien osaston toiminnan ohjaaminen ja koordinoiminen.

Kiinteistö- ja turvallisuusosasto vastaa Euroopan unionin tuomioistuimen (jäljempänä toimielin) rakennushankkeiden johtamisesta ja toteuttamisesta, toimielimen käytössä olevien rakennusten muutos- ja korjaustöistä sekä niiden kunnossapidosta. Osasto huolehtii teknisten laitteistojen hallinnoinnista ja ylläpidosta. Sen tehtäviin kuuluu myös henkilöiden, tietojen ja omaisuuden turvaaminen toimielimen toiminnan yhteydessä. Kiinteistö- ja turvallisuusosasto vastaa lisäksi toimielimen sisäisestä logistiikasta, johon sisältyvät muun muassa ravintolapalvelut, ostot ja inventaari sekä yleispalvelut (erityisesti istuntojen järjestämisen tukipalvelut, moottoriajoneuvokannan hallinnointi, lähettipalvelut). Osasto huolehtii myös toimielimen kestävän kehityksen politiikan laatimisen koordinoinnista ja tämän politiikan täytäntöönpanosta EMAS-ympäristönhallintajärjestelmää koskevan lainsäädännön mukaisesti.

Tulevaisuuden haasteet kohdistuvat erityisesti infrastruktuurien ylläpitoon, jolta edellytetään ammatillisuutta, suunnitelmallisuutta ja järjestelmällisyyttä infrastruktuurien arvon säilyttämiseksi, sekä infrastruktuurien mukauttamiseen siten, että ne jatkuvasti vastaavat toimielimen kehittyviin tarpeisiin. Tässä yhteydessä on kiinnitettävä erityistä huomiota kotona tehtävän etätyön lisääntymiseen. Tulevaisuuden haasteena on myös turvallisuusjärjestelmän kehittäminen ja vakiinnuttaminen niin teknisten laitteistojen kuin organisaation strategioiden osalta. Kiinteistö- ja turvallisuusosaston periaatteisiin kuuluu toiminnan jatkuva parantaminen ja laadunvarmistus.

Toimielimen määrittelemien painopistealueiden mukaisesti ja sen lainkäyttötehtävään liittyvät erityistarpeet huomioon ottaen kiinteistö- ja turvallisuusosaston johtaja neuvoo toimielimen asianomaisia yksiköitä ja esittää niille infrastruktuuri-, turvallisuus- ja logistiikka-alojen lyhyen, keskipitkän ja pitkän aikavälin strategian. Hän vastaa toimintaa koskevasta talousarviosuunnittelusta ja työohjelmien toteuttamisesta. Hän ohjaa henkilökuntaa, johon kuuluu noin 150 virkamiestä ja toimihenkilöä, sekä valvoo toimielimen ulkopuolisten yritysten toimintaa palvelujen suorittamista koskevien sopimusten täyttämisessä erityisesti teknisten laitteistojen ylläpidon ja hallinnoinnin, siivouspalvelujen, vartioinnin ja palontorjunnan sekä ravintolapalvelujen alalla. Kiinteistö- ja turvallisuusosaston hallinnoima vuosittainen talousarvio on noin 65 miljoonaa euroa.

Kiinteistö- ja turvallisuusosaston johtaja vastaa siitä, että infrastruktuurit ovat sovellettavista teknisistä säännöksistä johtuvien vaatimusten mukaisia, ja käyttää edelleenvaltuutetun tulojen ja menojen hyväksyjän toimivaltaa osaston tehtäviin liittyvien menojen osalta noudattaen varainhoitosäännöksiä erityisesti julkisten hankintojen alalla.

Tehtäviensä yhteydessä hän edustaa toimielintä suhteissa ulkopuolisiin elimiin ja tahoihin, joita ovat muun muassa isäntävaltion kansalliset viranomaiset, sekä Euroopan unionin toimielinten välisessä yhteistyössä.

II   TEHTÄVÄN ASETTAMAT EDELLYTYKSET

Haemme henkilöä, jolla on kyky ohjata ja kannustaa suurta ryhmää rakennus-, turvallisuus- ja logistiikka-aloihin erikoistuneita asiantuntevia ammattilaisia sekä erinomainen johtamistaito ja kyky ohjata palvelukeskeistä hallintoyksikköä monikulttuurisessa ympäristössä. Häneltä odotetaan erinomaisia viestintä-, neuvottelu- ja vuorovaikutustaitoja hyvien suhteiden luomiseksi ja ylläpitämiseksi sekä toimielimen sisällä tuomioistuinten jäsenten, henkilöstön ja yksikköjen kanssa että toimielimen ulkopuolella Euroopan unionin muiden toimielinten ja virastojen, isäntävaltion kansallisten viranomaisten (muun muassa poliisi), arkkitehti-, insinööri- ja konsulttitoimistojen sekä yksityisten yritysten kanssa.

Häneltä odotetaan lisäksi kykyä ymmärtää suuriin organisaatioihin kohdistuvia haasteita, jotka liittyvät infrastruktuuri-, turvallisuus- ja logistiikkatoimintojen suunnitteluun, laajentumiseen ja kehittymiseen. Häneltä odotetaan kykyä laatia näiden alojen strategisia tavoitteita toimielimen määrittelemien painopisteiden mukaisesti ja näihin tavoitteisiin perustuvia konkreettisia toimintasuunnitelmia. Erityisen toivottavana pidämme kokemusta hankesuunnittelusta ja hankejohtamisesta.

Hakemaltamme henkilöltä edellytetään Euroopan unionin toimielimiin sovellettavien varainhoitosääntöjen hyvää tuntemusta erityisesti julkisten hankintojen alalla sekä suurten budjettien ja merkittävien sopimusten hallinnoinnin hyvää tuntemusta.

Kokemus paloturvallisuuden alalta sekä laadunvarmistusjärjestelmien ja ympäristönhallintajärjestelmien soveltamisesta katsotaan eduksi.

III   KELPOISUUSVAATIMUKSET

Hakijan on täytettävä Euroopan unionin virkamiehiin sovellettavissa henkilöstösäännöissä (jäljempänä henkilöstösäännöt) säädetyt edellytykset virkamieheksi nimittämiselle. Tehtävää varten hakijalta edellytetään vähimmäisvaatimuksina

| — | korkeakoulututkintoa vastaavan koulutustason suorittamisesta annettua tutkintotodistusta |
| --- | --- |

—

korkeakoulututkintoa vastaavan koulutustason suorittamisesta annettua tutkintotodistusta

| — | vähintään kymmenen vuoden työkokemusta rakennus-, turvallisuus- ja/tai logistiikka-alalta |
| --- | --- |

—

vähintään kymmenen vuoden työkokemusta rakennus-, turvallisuus- ja/tai logistiikka-alalta

| — | vähintään viiden vuoden kokemusta esimiestehtävistä |
| --- | --- |

—

vähintään viiden vuoden kokemusta esimiestehtävistä

| — | perusteellista kielitaitoa yhdessä Euroopan unionin virallisessa kielessä ja riittävää kielitaitoa toisessa unionin virallisessa kielessä. Tehtävien hoitaminen edellyttää hyvää ranskan kielen taitoa; englannin ja/tai saksan kielen taito katsotaan eduksi. |
| --- | --- |

—

perusteellista kielitaitoa yhdessä Euroopan unionin virallisessa kielessä ja riittävää kielitaitoa toisessa unionin virallisessa kielessä. Tehtävien hoitaminen edellyttää hyvää ranskan kielen taitoa; englannin ja/tai saksan kielen taito katsotaan eduksi.

IV   PALKKAUS JA PALVELUSSUHTEEN EHDOT

Palkkaus ja palvelussuhteen ehdot ovat henkilöstösäännöissä palkkaluokkaan AD 14 tai AD 15 kuuluville virkamiehille säädettyjen palkkauksen ja ehtojen mukaiset. Palkkaluokan AD 14 palkkatasolla 1 virkamiehen peruspalkka kuukaudessa on 15 255 euroa ja palkkaluokan AD 15 palkkatason 1 virkamiehen peruspalkka kuukaudessa 17 226 euroa. Henkilöstösääntöjen nojalla uuden henkilöstön jäsenen on suoritettava menestyksekkäästi yhdeksän kuukauden koeaika.

V   REKRYTOINTIPOLITIIKKA

Euroopan unionin tuomioistuin takaa hakijoiden ansioiden vertailuun perustuvat yhdenvertaiset mahdollisuudet sekä kaikkien avoinna olevaa virkaa hakevien henkilöiden yhdenvertaisen kohtelun. Toimielin haluaa aktiivisesti kannustaa viran hakemiseen maantieteellisesti mahdollisimman kattavasti EU:n jäsenvaltioiden kansalaisia, jotka ammatilliselta taustaltaan edustavat erilaista kokemusta, asiantuntemusta ja osaamista.

Henkilötietojen käsittelyä tässä valintamenettelyssä koskevat tiedot ovat hakijoiden saatavilla selosteesta, joka koskee palvelukseenottoa Euroopan unionin tuomioistuimen hallinnollisiin yksiköihin.

VI   HAKEMUKSEN JÄTTÄMINEN

Tätä virkaa koskeva hakemus lähetetään sähköpostitse yksinomaan osoitteeseen DIR-DBS@curia.europa.eu viimeistään 22. huhtikuuta 2022. Mukaan liitetään yksityiskohtainen ansioluettelo ja muut tarvittavat selvitykset. Lisäksi hakijan on liitettävä hakemukseensa perustelukirje sekä lyhyt (enintään 5 sivua) muistio, joka sisältää hänen näkemyksensä avointa virkaa koskevassa ilmoituksessa tarkoitetun osaston toiminnasta ja johtamisesta.

Hyväksytty 15. maaliskuuta 2022.

---